Γενική Γραμματεία Έρευνας και Καινοτομίας

Η Γενική Γραμματεία Έρευνας και Καινοτομίας (Γ.Γ.Ε.Κ.) αποτελεί αυτοτελή υπηρεσία του Υπουργείο Ανάπτυξης από τις 6 Ιανουαρίου 2021.Η ΓΓΕΤ μεταφέρθηκε από το Υπουργείο Παιδείας, Έρευνας και Θρησκευμάτων, που μετονομάστηκε σε Υπουργείο Παιδείας και Θρησκευμάτων, στο Υπουργείο Οικονομίας και Ανάπτυξης, που μετονομάστηκε σε Υπουργείο Ανάπτυξης και Επενδύσεων, με την παρ. 1 του άρθ. 4 του προεδρικού διατάγματος 81/2019 ΦΕΚ Α119/08.07.2019π.δ. 3/2021. ΦΕΚ Α' 3/06.01.2021. άρθ. 3. σελ. 5. Εφημερίδα της Κυβερνήσεως, και Δελτίο Τύπου Υπουργείου Ανάπτυξης και Επενδύσεων 07.01.2021 «Η Γενική Γραμματεία Έρευνας και Τεχνολογίας μετονομάζεται σε Γενική Γραμματεία Έρευνας και Καινοτομίας» Μέχρι το 2009, ανήκε στο Υπουργείο Ανάπτυξης. Από το 2009 έως το 2019 άνηκε στο Υπουργείο Παιδείας, Έρευνας και Θρησκευμάτων και ειδικότερα ήταν αρμοδιότητα του Αναπληρωτή Υπουργού Έρευνας και Καινοτομίας. Τον Ιανουάριο του 2021 μετονομάστηκε σε ΓΓΕΚ, ενώ νωρίτερα ήταν γνωστή ως .

 Αρμοδιότητες 
 Ενισχύει μέσω ανταγωνιστικών Ε & Κ προγραμμάτων, τις ερευνητικές δραστηριότητες των ερευνητικών και παραγωγικών φορέων σε τομείς σημαντικούς για την ελληνική οικονομία και τη βελτίωση της ζωής του πολίτη.
 Στηρίζει τη μεταφορά και τη διάχυση προηγμένων τεχνολογιών προς τους παραγωγικούς φορείς της χώρας, επιτυγχάνοντας έτσι την άμεση αξιοποίηση των προϊόντων της έρευνας.
 Συμβάλλει στην ενίσχυση του ερευνητικού δυναμικού της χώρας.
 Εκπροσωπεί τη χώρα στα αρμόδια όργανα της Ευρωπαϊκής Ένωσης, εναρμονίζοντας τις ερευνητικές και τεχνολογικές δραστηριότητές της με τις απαιτήσεις της διεθνούς κοινότητας.
 Προωθεί τη συνεργασία σε θέματα Έρευνας και Καινοτομίας, με άλλες χώρες και διεθνείς οργανισμούς.
 Ιδρύει ινστιτούτα και τεχνολογικούς φορείς σε τομείς υψηλής προτεραιότητας για την ανάπτυξη της ελληνικής οικονομίας.
 Εποπτεύει και χρηματοδοτεί την πάγια λειτουργία και στηρίζει δυναμικά 19 από τους γνωστότερους και σημαντικότερους ερευνητικούς και τεχνολογικούς φορείς της χώρας.
 Προωθεί τη διάδοση των Ε & Κ πληροφοριών, σε εθνική κλίμακα, με τη βοήθεια τεχνολογικής πληροφόρησης.
 Υποστηρίζει δράσεις ευαισθητοποίησης της ελληνικής κοινωνίας σε θέματα Έρευνας και Καινοτομίας.

 Δομή 
Η Γ.Γ.Ε.Κ. διαρθρώνεται σε πέντε Διευθύνσεις, μία Τεχνική Υπηρεσία, μία Γραμματεία και σε δύο αυτοτελή τμήματα:
 Διεύθυνση Σχεδιασμού και Προγραμματισμού Έρευνας και Καινοτομίας, περιλαμβάνει τρία τμήματα:
 Α' Σχεδιασμού και Προγραμματισμού,
 Β' Αποτίμησης και Αξιολόγισης Επιπτώσεων, 
 Γ' Σχεδιασμού Δράσεων Καινοτομίας
 Διεύθυνση Υποστήριξης Δράσεων Έρευνας και Καινοτομίας, περιλαμβάνει τρία επίσης τμήματα:
 Α' Εξειδίκευσης και Αξιολόγησης Προγραμμάτων,
 Β' Διαχείρισης και Παρακολούθησης,
 Γ' Καινοτομίας και Επιχειρηματικότητας.
 Διεύθυνση Εποπτείας Ερευνητικών και Τεχνολογικών Φορέων, περιλαμβάνει τέσσερα τμήματα:
 Α' Σχεδιασμού και Διοικητικής Εποπτείας, Ερευνητικών και Τεχνολογικών Δράσεων,
 Β' Αξιολόγησης Προγραμμάτων και Αξιοποίησης Ερευνητικών και Τεχνολογικών Υποδομών Φορέων,
 Γ' Τεχνικών Μελετών και Ανάπτυξης Υποδομών Έρευνας
 Δ' Υποστήριξης Κτηριακών Υποδομών Έρευνας.
 Διεύθυνση Διεθνούς Επιστημονικής και Τεχνολογικής Συνεργασίας, που περιλαμβάνει τρία τμήματα:
 Α' Ευρωπαϊκής Ένωσης και Διεθνών Οργανισμών,
 Β' Διμερών και Πολυμερών Διακρατικών Συνεργασιών και
 Γ' Διαχείρησης και Παρακολούθησης Δράσεων Διεθνούς Συνεργασίας.
 Αυτοτελές Τμήμα Ειδικού Λογαριασμού Κονδυλίων Έρευνας
 Αυτοτελές Τμήμα Επικοινωνίας και Προβολής Έρευνας κια Καινοτομίας
 Ειδική Υπηρεσία Διαχείρησης και Εφαρμογής Δράσεων στους Τομείς της Έρευνας και Καινοτομίας (ΕΥΔΕ ΕΚ), που περιλαμβάνει τρεις μονάδες:
 Α' Προγραμματισμού και Αξιολόγισης Προτάσεων
 Β' Διαχείρησης Έργων των Τομέων Προτεραιότητας, που χωρίζεται σε τρεις υποομάδες:
 Β1 Διαχείρησης Έργων των Τομέων Προτεραιότητας 1: 1. Υλικά, Κατασκευές, Βιομηχανία, 5. Βιοεπιστήμες, Υγεία, Φάρμακα, 6. Μεταφορές και Εφοδιαστική Αλυσίδα
 Β2 Διαχείρησης Έργων των Τομέων Προτεραιότητας 2: 2. Τουρισμός, Πολιτισμός και Δημιουργικές Βιομηχανίες, 8. Ψηφιακές Τεχνολογίες
 Β3 Διαχείρησης Έργων των Τομέων Προτεραιότητας 3: 3. Αγροδιατροφική Αλυσίδα, 4. Περιβάλλον και Κυκλική Οικονομία, 7. Αειφόρος Ενέργεια
 Γ' Οργάνωσης, Διοικητικής-Τεχνικής Υποστήριξης
 Γραμματεία του Εθνικού Συμβουλίου Έρευνας, Τεχνολογίας & Καινοτομίας (ΕΣΕΤΕΚ)

 Αρμόδιοι Υπουργοί 
Από τις 28 Ιανουαρίου 2015 η ΓΓΕΤ αποτέλεσε ξεχωριστό χαρτοφυλάκιο, υπαγόμενο στο Υπουργείο Παιδείας, Έρευνας και Θρησκευμάτων. Αρμόδιος Αναπληρωτής Υπουργός Έρευνας και Καινοτομίας ήταν από το 2015 έως το 2019 ο Κώστας Φωτάκης. Από τις 8 Ιουλίου 2019, οπότε η Γενική Γραμματεία μεταφέρθηκε στο Υπουργείο Ανάπτυξης & Επενδύσεων, Αρμόδιος Υφυπουργός Έρευνας και Καινοτομίας είναι ο Σταύρος Καλαφάτης.

 Γενικός Γραμματέας 
Γενικός Γραμματέας Έρευνας και Τεχνολογίας είναι ο Δημήτριος Τερζής, Μηχανικός Η/Υ και Πολιτικός Επιστήμων. Προκάτοχοί του είναι ο Αναστάσιος Γαϊτάνης, ο Αθανάσιος Κυριαζής, η Ματρώνα (Πατρίτσια) Κυπριανίδου, ο Θωμάς Μαλούτας, ο Χρήστος Βασιλάκος, ο Βασίλης Μάγκλαρης, ο Κώστας Κοκκινοπλίτης, ο Αχιλλέας Μητσός, ο Ιωάννης Τσουκαλάς και ο Φίλιππος Τσαλίδης.

 Παραπομπές 

 Εξωτερικοί σύνδεσμοι 


Κατηγορία:Υπουργείο Ανάπτυξης και Επενδύσεων
Κατηγορία:Ελληνική Κυβέρνηση
Κατηγορία:Υπουργείο Ανάπτυξης (Ελλάδα)
Κατηγορία:Υπουργείο Παιδείας και Θρησκευμάτων (Ελλάδα)
Κατηγορία:Επιστήμες και τεχνολογία στην Ελλάδα
Κατηγορία:Έρευνα στην Ελλάδα